钦定古今图书集成/理学汇编/经籍典/第078卷 > 宋洪迈容斋随笔 > 《三易之名》
## 钦定古今图书集成/理学汇编/经籍典/第078卷 > 宋洪迈容斋随笔 > 《三易之名》

三易之名，一曰《连山》，二曰《归藏》，三曰《周易》，皆以两字
为义。今人但称《周易》曰《易》，非也。夏曰《连山》，其卦以纯
艮为首，艮为山，山上山下，是名连山，云气出内于山，
故名《易》为连山。商曰《归藏》，以纯坤为首，坤为地，万物
莫不归而藏于中，故名为归藏。周曰《周易》，以纯干为
首，乾为天，天能周匝于四时，故名《易》为周也。太簇为
“人统，寅为人正。夏以十三月为正人统，人无为卦首
之理，艮渐正月，故以艮为首。林锺为地统，未之冲丑，
故为地正。商以十二月为正地统，故以坤为首。黄锺
为天统，子为天正。周以十一月为正天统，故以干为
首。”此本出唐贾公彦《周礼正义》之说，予整齐而纪之。
所谓十三月者，承十二月而言，即正月耳。后汉陈宠
论之甚详。本出《尚书大传》。